Derheqê Wekîlê HDPyî yê Antalya Kemal Bulbulî de  bi îdîaya 'endamîya rêxistine' dewayêke amebî akerdene. Roniştişê dewa Mehkemeya Cezaya Girane ya 4. ya Amedî de ame kerdene. Bulbul tewrê mehkeme nêbi. Avûkatî roniştiş de amade bîyî.
Heyetê mehkeme bi îdîaya 'endamîya rêxistine' cezaya zîndanî ya 6 serran û 3 mengan daye Bulbulî. Heyetî waşt ke bire bierşawîya Sekreterîya Pêroyî ya Meclîsî û Wezaretê Edaletî.
Bulbulî derheqê ceza de hesabê xo yê twitterî de wina nuşt: 'Na bire birêka huqûqî nê sîyasî ya.''
